Hej Ekspert


Jeg er i gang med at sætte gipsloft op i vores kolonihave. 


I den forbindelse har jeg selvfølgelig googlet internettet tyndt for oplysninger og er stødt på kommentarer på diverse fora om damspærre i uopvarmede kolonihaver.


Kan det passe at man ikke behøver dampspærre når kolonihaven ikke bliver opvarmet i vinterhalvåret?


Loftet har ikke været isoleret i forvejen og der har ikke været fugtproblemer. Vi har så valgt at lægge 45 mm. isolering bag gipsen, da der ikke er plads til mere.


Mvh. Christina


Behøver vi damspærre i et uopvarmet kolonihavehus
Hej Christina


Nej, I skal ikke bruge dampspærre i et kolonihavehus som ikke benyttes om vinteren.  
Dampspærren vil kunne have en modsat virkning om sommeren, hvor der kan dannes fugt på den forkerte side af dampspærre, (udvendigt).


Dette sker fordi at huset godt kan være koldere indendøre end udenfor, og så kan man risikere det der hedder sommerkondens på dampspærren, som godt kan give væsentlige skader på huset over tid.


Så nej, det skal I ikke sætte op.


God arbejdslyst.

